**BĒRNU LIETU SADARBĪBAS PADOMES SĒDES**

PROTOKOLS

|  |  |  |
| --- | --- | --- |
| Rīgā | Nr.3 | 2023.gada 8.jūnijā |
|  |  |  |

**Vada:** Evika Siliņa, labklājības ministre

**Padomes locekļi vai to deleģētie pārstāvji:**

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| |  |  | | --- | --- | | Līga Meņģelsone | veselības ministre | | Ilze Dzene | tieslietu ministres padomniece | | Gunita Kovaļevska | Valsts bērnu tiesību aizsardzības inspekcijas vadītāja | | Māris Pūķis | Latvijas Pašvaldību savienības vecākais padomnieks | | Pēteris Vilks | Valsts kancelejas direktora vietnieks valsts attīstības jautājumos | | Ritvars Jansons | Kultūras ministrijas parlamentārais sekretārs | | Ilze Oša | Vides aizsardzības un reģionālās attīstības ministrijas valsts sekretāra vietniece reģionālās attīstības jautājumos | | Ilze Ortveina | Veselības ministrijas parlamentārā sekretāre | | Inese Fecere-Antipova | biedrības “Latvijas Bērnu Labklājības tīkls” valdes locekle | | Anda Avena  Ārija Martukāne | nevalstiskās organizācijas “Centrs Dardedze” komunikācijas vadītāja un interešu aizstāve  biedrības “Latvijas Bērnu Labklājības tīkls” valdes locekle | | Liene Lācekle  Jānis Bekmanis | Latvijas Bāriņtiesu darbinieku asociācijas valdes locekle, Kuldīgas novada bāriņtiesas priekšsēdētāja  Iekšlietu ministrijas valsts sekretāra vietnieks | | Kārlis Strautiņš | izglītības un zinātnes parlamentārais sekretārs | |  |

**Padomes locekļi, kuri sēdē nepiedalās:**

|  |  |  |  |  |  |  |  |
| --- | --- | --- | --- | --- | --- | --- | --- |
| |  |  | | --- | --- | | Anda Čakša | izglītības un zinātnes ministre | | Inese Lībiņa-Egnere  Māris Kučinskis | tieslietu ministre  iekšlietu ministrs | | Gints Kaminskis  Linda Skutāne  Laila Balode | Latvijas Pašvaldību savienības priekšsēdis  biedrības “Latvijas Bērnu Labklājības tīkls” biedre  biedrības “Latvijas Bērnu Labklājības tīkls” valdes locekle | |  |

**Citi dalībnieki:**

|  |  |  |
| --- | --- | --- |
| NadžataMāla M’džida | | ANO Ģenerālsekretāra īpašā pārstāve vardarbības pret bērniem jautājumos |
| Natālija Laveniece- Straupmane | | Tieslietu ministrijas Valststiesību departamenta Administratīvās atbildības politikas nodaļas vecākā juriste |
| Kristīne Ķipēna | | Tieslietu ministrijas Kriminālsodu izpildes politikas nodaļas vadītāja |
| Madara Černauska | | labklājības ministres biroja vadītāja |
| Linda Liepa | | Labklājības ministrijas Bērnu un ģimenes politikas departamenta direktores vietniece |
| Ilze Kurme | | Labklājības ministrijas Bērnu un ģimenes politikas departamenta direktore |
| Zita Veldze | Labklājības ministrijas Bērnu un ģimenes politikas departamenta direktora vietniece | | |
| Līga Rokjāne | Labklājības ministrijas Bērnu un ģimenes politikas departamenta vecākā eksperte | | |
| Ina Elksne | Labklājības ministrijas Starptautiskās sadarbības un ES politikas departamenta direktora vietniece | | |
| Anna Zaula | Izglītības un zinātnes ministrijas Izglītības departamenta vecākā eksperte | | |
| Sanita Treimane  Nita Jirgensone | Izglītības un zinātnes ministrijas Izglītības departamenta vecākā eksperte Valsts kancelejas Pārresoru koordinācijas departamenta Valsts attīstības plānošanas nodaļas konsultante | | |

**Protokolē:** Kristīne Venta-Kittele, Labklājības ministrijas Bērnu un ģimenes politikas departamenta vecākā eksperte

Sēdi sāk plkst.10:00 

**Darba kārtība:**

1. Bērnu tiesību aizsardzības sistēma Latvijā. Status quo un tuvākās nākotnes darbības.
2. Diskusija par bērnu tiesību aizsardzības sistēmas jautājumiem.

**Sēdes atklāšana:**

**E.Siliņa:** atklāj sēdi un informē par to, ka šodien sēdē piedalās Apvienoto Nāciju Organizācijas (ANO) ģenerālsekretāra īpašā pārstāve vardarbības pret bērniem jautājumos Nadžata Māla M'džida, kas ieradusies Latvijā, nevis, lai pārbaudītu, inspicētu, bet gan, lai palīdzētu un sniegtu savas rekomendācijas.

**1.**

**Bērnu tiesību aizsardzības sistēma Latvijā.**

**Status quo un tuvākās nākotnes darbības.**

(ziņo: I.Kurme)

**E.Siliņa:** informē par to, ka ir uzsākts darbs pie Valsts bērnu tiesību aizsardzības inspekcijas reorganizēšanas, kuru paredzēts pārveidot par spēcīgu atbalsta resursu bērniem, vecākiem, pašvaldībām, t.sk. bāriņtiesām un sociālajiem dienestiem. Ļoti būtiski ir jau agrīnā stadijā atpazīt problēmas un sniegt piemērotu atbalstu gan grūtībās nonākušiem bērniem, gan ģimenēm, lai pēc tam nebūtu jāveic dziļas intervences.

Tāpat paredzēts, ka Valsts bērnu tiesību aizsardzības inspekcija palīdzētu koordinēt dažādās situācijās, savukārt, uzraudzību nav plānots pilnībā noņemt, bet tā tiks nodalīta un šī uzraugošā daļa paliks tikai kā ārkārtējs risinājums.

7. jūnijā noslēdzās arī iedzīvotāju aptauja par Valsts bērnu tiesību aizsardzības inspekcijas nosaukuma maiņu, taču diskusija par nosaukumu vēl turpināsies.

Vienlaikus norāda, ka paralēli ir plāns virzīties ar minimālo sociālo pakalpojumu grozu pašvaldībās. Tātad mainām ne tikai Valsts bērnu tiesību aizsardzības inspekcijas saturu, bet esam sarunu procesā, kas ir tas minimālais standarts, kas pašvaldībām būtu jānodrošina, lai bērniem un ģimenēm būtu pieejami dažādi pakalpojumi.

**I.Kurme**: iepazīstina ar sagatavoto prezentāciju (sk.pielikumu) par Bērnu tiesību aizsardzības sistēmu Latvijā un nākotnes izaicinājumiem, tostarp, jaunu pakalpojumu attīstība, starpinstitucionālās sadarbības uzlabošana, nevalstisko organizāciju lielāka iesaiste, bērnu administratīvās atbildības un audzinoša rakstura piespiedu līdzekļu regulējuma reforma (no sodīšanas uz atbalstu).

Dod vārdu Valsts bērnu tiesību aizsardzības inspekcijas vadītājai G.Kovaļevskai.

**G.Kovaļevska:** norāda, ka Valsts bērnu tiesību aizsardzības inspekcijai jau ir 18 gadi un jau no pirmssākumiem inspekcijai pieeja ir vairāk bijusi uz uzraudzību un kontroli, bet ņemot vērā to, ka metodes mainās, sabiedrība mainās utt., tad attiecīgi ir nepieciešamas arī izmaiņas inspekcijā. Protams, nevaram pilnībā pazaudēt uzraudzības daļu, bet ir svarīgi mainīt metodes kā notiek uzraudzība - uzraudzība caur ieteikumiem. Vienlaikus norāda, ka ir svarīgi speciālistu izglītošanas un starpinstitūciju sadarbības stiprināšanas jautājumi, pie kuriem inspekcija jau patlaban aktīvi strādā un būs būtiski arī jaunās iestādes ietvarā.

**2.**

**Diskusija par bērnu tiesību aizsardzības sistēmas jautājumiem.**

*Par apspriežamo jautājumu izsakās: N.Laveniece-Straupmane, K.Ķipēna, I.Dzene, K.Strautiņš, M.Pūķis, L.Meņģelsone,J.Bekmanis, P.Vilks, N.Māla M’džida.*

**E.Siliņa**: dod vārdu Tieslietu ministrijas pārstāvim.

**N.Laveniece-Straupmane:** pievienojaslabklājības ministrijas paustajam, atzīstot, ka ir jāstiprina primārā prevencija. Vienlaikus atzīst, ka realitāte ir tā, ka visās valstīs ir kāds bērns, kurš izkrīt cauri sistēmai, kuriem sistēmas nav spējusi palīdzēt. Tieslietu ministrijas kompetence ir tajā laukā, kur jau cīnās ar tām sekām, kad bērns ir nonācis uz pārkāpumu ceļa un šajā jomā ir plānotas būtiskas izmaiņas. Norāda, ka visgrūtākā ir ar visu iesaistīto ekspertu domāšanas maiņu. Proti, gribētu, lai pajautājam bērnam, kāpēc viņš to ir izdarījis, cenšoties saprast viņa rīcību, jo tikai tāda veidā varam palīdzēt, nevis tikai sodot par pārkāpumu.

Reformas ietvaros plānots atcelt naudas sodus bērniem par administratīvajiem pārkāpumiem, jo tie nav efektīvi. Atsakoties no naudas sodiem ir jāstiprina alternatīvo līdzekļu piemērošana (sociālās korekcijas programmas), jo tikai tādā veidā palīdzēt bērnam var palīdzēt jēgpilni, nevis tikai formāli.

Savukārt, lai palīdzētu tiem bērniem, kuri ir izdarījuši noziedzīgus nodarījumus viens no risinājumiem, kas patlaban tiek attīstīts ir Drošas mājas vai terapteitiskās iestādes izveide.

**K.Ķipēna:** informē, ka pēdējos 20 gados ir bijušas ievērojamas reformas un to noteikti ir veicinājis tas, ka jau 20 gadus spēcīgi darbojas Valsts probācijas dienests. Patlaban Cēsu Audzināšanas iestādē nepilngadīgajiem ir 11 bērni, taču pirms 20 gadiem bērnu skaits bija apmēram 250. Lielākā daļa bērnu, kas ir notiesāti, nonāk Valsts probācijas dienesta uzraudzībā un sodu izcieš sabiedrībā. Pagājušā gadā Valsts probācijas dienesta uzraudzībā bija 726 bērni.

**I.Dzene**: vērš uzmanību, ka ir ļoti svarīgi runāt ar sabiedrību, mainot domāšanu, proti izprast bērna vajadzības, nevis tikai koncentrēties uz to kādu sodu piemērot. Būtiska loma ir brīvprātīgajiem, līdzgaitniekam, kurš var palīdzēt bērnam iekļauties sabiedrībā.

**E.Siliņa**: dod vārdu Izglītības un zinātnes ministrijas pārstāvim.

**K.Strautiņš:** informē parpasākumiem attiecībā uziekļaujošu izglītību unvardarbības mazināšanu (atbalsta projekts priekšlaicīgas mācību pārtraukšanas samazināšanai  **"PuMPuRs",** bērnu emocionālo vajadzību digitāls atbalsta rīks EMU skrīnings). Vienlaikus uzsver, ka būtisks jautājums/izaicinājums ir arī – skolotāju profesionālā sagatavotība (domāšanas, attieksmes maiņa, atbalsta instrumentu nodrošināšana).

**M.Pūķis:** vērš uzmanību, kacentralizācija, vienādu kritērija noteikšana ievērojami mazina pašvaldību brīvprātīgās iniciatīvas. Ir labi, ka visā valstī ir noteikti vienoti mērķi, kritēriji u.tml., bet ir jādomā par līdzsvaru, lai šī centralizācija pārāk nenomāc pašvaldības.

**E.Siliņa**: dod vārdu veselības ministrei.

**L.Meņģelsone**: informē par to, ka Veselības ministrija nākamā gada budžetā virzīs četras prioritātes - Mātes un bērna veselības uzlabošanas plāna pasākumi, atbalsts psihiskai veselībai (pusaudžu resursu centrs, krīzes telefons, kampaņas pret ņirgāšanos, mobingu skolās), veselības pratības pilnveidošana skolu programmās, vecmāšu lomas stiprināšana bērna un mātes veselībā.

**E.Siliņa**: dod vārdu Iekšlietu ministrijas pārstāvim.

**J.Bekmanis:** norāda, ka atzinīgi novērtēiniciatīvu parValsts bērnu tiesību aizsardzības inspekcijas reorganizāciju. Vienlaikus vērš uzmanību, ka vajadzētu diskutēt arī par Bernu tiesību aizsardzības likumā (X nodaļa) nostiprinātajiem stratēģiskās plānošanas aspektiem, tostarp, Labklājības ministrijai uzlikto pienākumu ik gadu izstrādāt valsts programmu bērnu un ģimenes stāvokļa uzlabošanai, kas ir īstermiņa dokuments un nav īpaši efektīvi, jo domājot par bērnu labbūtību ir jāraugās ilgtermiņā. Vienlaikus bērnu labbūtības normatīvā regulējuma ietvarā būtu jāpārskata Bernu tiesību aizsardzības likumā noteikto pienākumu Iekšlietu ministrijai izstrādāt īstermiņa, no kopējās bērnu labbūtības stratēģiskās plānošanas nodalītas “valsts programmas” bērnu noziedzības novēršanai un bērna aizsardzībai pret noziegumu.

**E.Siliņa**: dod vārdu Valsts kancelejas Pārresoru koordinācijas departamenta pārstāvim.

**P.Vilks**:norāda, kaļoti būtiski ir tas, ka ir apņemšanās par to, ka pilnīgi visiem bērniem Latvijā ir vienlīdzīgas iespējas pilnībā attīstīt un realizēt savu potenciālu. Vērš uzmanību, ka ļoti būtiska ir prevencija; pakalpojumu attīstība. Precīzi ir jābūt izstrādātiem algoritmiem kā institūcijas sadarbojās, lai bērniem un vecākiem, izglītības iestādēm, veselības aprūpes sistēma spētu jau sākotnēji diagnosticēt riskus un tad attiecīgi plānot intervences soļus.

**E.Siliņa**: dod vārdu ANO Ģenerālsekretāra īpašai pārstāvei vardarbības pret bērniem jautājumos N.Mālai M’džidai, lūdzot sniegt ieteikumus attiecībā uz vardarbības mazināšanu skolās (citu valstu labās prakses piemēri), kā arī ieteikumus labākas sadarbības ar pašvaldībām veicināšanai.

**N.Māla M’džida**:norāda, ka vēlētos dalīties pieredzē, kādu ir guvusi, strādājot starptautiskajā arēnā ar jautājumiem, kas saistīti ar bērnu aizsardzības no vardarbības. Cīņa pret vardarbību pret bērniem ir pārnozaru jautājums. Nepieciešams ieguldīt bērnu/ar dzimumu saistītos aizsardzības no vardarbības un prevencijas pasākumos. Šajā darbā ir iesaistītas ļoti daudzas puses. Tas nozīmē ne tikai cilvēku domāšanas maiņu, bet arī visu iesaistīto institūciju domāšanas maiņu. Tas arī nozīmē, ka uz jautājumu ir jālūkojas no bērna un aprūpētāja perspektīvas, nevis no valsts pārvaldes iestāžu skatu punkta.

Kad runājam par sadarbību, tad daudzās valstīs manāms, ka tiek veidota starpinstitūciju sadarbība, rakstīti protokoli, sadarbības memorandi utt. Taču tas nenozīmē, ka šī starpinstitūciju sadarbība reāli darbojas.  Jo sadarbība nozīmē noteikumu definēšanu, atbildību, kādi ir pienākumi katrai iesaistītajai pusei. Pat, ja mainās inspekcijas nosaukums, tas pats par sevi var nepalīdzēt radīt lielāku skaidrību par to, kādas ir iesaistīto pušu atbildības, kurai iestādei kādi jautājumi būs jāuzrauga, kurš turpmāk pildīs inspekcijas uzraugošās funkcijas utt. Viesojoties Latvijā vēl nav tapis skaidrs, kādā ietvarā tas viss notiks. Domāju, ka ir pareizi, ka nosaukums tiek mainīts, bet es arī domāju, ka ir jāņem vērā katras iesaistītās puses perspektīva – justīcija, veselības, izglītības nozare, pašvaldības utt. Bet svarīga ir arī dienestu klientūra: bērni, ģimenes, un jauniešu, kuri, sasniedzot pilngadīgu, atstāj ārpusģimenes aprūpi.

Svarīgi gūt labāku izpratni, kādas ir esošās problēmas, kur pastāv šķēršļi sistēmas attīstībai, pilnvērtīgai darbībai, kādēļ daži pakalpojumi izskatās labāk par citiem pakalpojumiem. Tādēļ ieteikums ir apspriest, kādi ir pastāvošie šķēršļi, lai sistēma labi varētu darboties.

Var piekrist, ka pašvaldībām ir jābūt pretī kādām pārraugošajām institūcijām. Tajā pašā laikā šīs iestādes neuzstāj par to, kas ir uzskatāms par standartu, kā ir katrā konkrētajā gadījumā jārīkojas u.tml. Bet ir ļoti svarīgi identificēt, ko patiesībā ir nepieciešams sasniegt. Latvijā ir tik daudzas dažādas institūcijas, tāpēc ir jābūt ļoti uzmanīgiem, apspriežot konkrētos aspektus. Piemēram, justīcijai ir saikne ar sociālajiem pakalpojumiem, tāpat arī izglītības un veselības jomai. Ir tik daudz saskares punkti. Līdz ar to jautājums ir aplūkojams ļoti rūpīgi. Krīzes centri, sociālie dienesti, vēl viens centrs, un vēl viens utt. Un tad ir dažādas bērnu mērķa grupas – bērni, kuri cieš no diskriminācijas, bērni, kuri pārkāpj likumu, bērni, kuriem ir uzvedības problēmas. Ir ļoti svarīgi to nodefinēt, ja man ir problēma, kāds ir process, kur es esmu. Ja pazaudējat bērnu vai jaunieti, kurš sasniedzot pilngadību, atstāj ārpusģimenes aprūpi, starp šīm dažādajām institūcijām, tā ir problēma. Nekļuva skaidrs, ja es esmu bērns, kurš nonācis krīzes situācijā, kur man ir jādodas. Šis ir ļoti svarīgs jautājums.

Otra lieta, kas ir ļoti būtiska, ir bērnu iesaistīšana, kā daļa no risinājuma meklēšanas procesa (ieklausīšanās bērnos justīcijas sistēmas ietvaros, kā arī citās jomās). Svarīgi, ka, piemēram, kā veselības nozare var iesaistīties, lai bērniem būtu piekļuve veselības aprūpes pakalpojumiem konkrētajā lokācijā, neiesaistot tur visus pakalpojumus, kas saistīti ar veselības aprūpi, īpaši domājot privātos pakalpojumu sniedzējus. Tajā pašā laikā, runājot par skolotājiem. Tas nav tikai par mācībām, par mācību nodrošināšanu, bet tas ir arī par jautājumiem un atbildēm - , kas tās ir par problēmām un kas man ir jādara.

Ir daudz likumi, politikas dokumenti, koncepcijas, protokoli, bet rodas konkrēti jautājumi, kāda būs konkrētā rīcība, kādi tieši pakalpojumi bērniem tiks nodrošināti.

Var piekrist, ka monitorēt ir svarīgi, bet ir vajadzīga arī izvērtēšana par konkrētajiem dienestiem. Lietuvā ir darījuši daudz, ieguldījuši pakalpojumos. Bet tas ir liels izaicinājums visā šajā procesā nekļūt birokrātiskiem, izstrādājot pētījumus, veltīt daudz laika, lai izpildītu atskaitīšanās pienākumu. Tas ir nepieciešams, bet tā vietā vajadzētu vairāk veltīt enerģiju pakalpojumu sniegšanai. Tomēr pat šodien nav tapis skaidrs, kas tad tiek uzskatīts par labu sociālo pakalpojumu.

**E.Siliņa:** norāda, ka pievienojas N. Māla M’džidas paustajam viedoklim par to, ka vajag sastrukturēt jau esošos pakalpojumus, lai nav tā, ka visu laiku tiek radīti jauni pakalpojumu tikai tāpēc, ka nespējam jau esošos sasaistīt ar to cilvēku, kuram tas ir nepieciešams. Visiem sektoriem ir lieli izaicinājumi un iespējams nepieciešams izvirzīt vairākus mazākus mērķus, kas ir sasniedzami.

Atgādina, ka nākamā Bērnu lietu sadarbības padomes sēde notiks š.g. 21.jūnijā.

Sēdi slēdz plkst.11.40.

Pielikumā: Labklājības ministrijas prezentācija “Bērnu tiesību aizsardzības sistēma

Latvijā”.

|  |  |  |
| --- | --- | --- |
| Sēdes vadītāja | *Dokuments parakstīts ar drošu elektronisko parakstu un satur laika zīmogu* | E.Siliņa |

K.Venta-Kittele 67021610,

[kristine.venta-kittele@lm.gov.lv](mailto:kristine.venta-kittele@lm.gov.lv)